Document ID: 32010R0097

UREDBA KOMISIJE (EU) št. 97/2010
z dne 4. februarja 2010
o registraciji imena v register zajamčenih tradicionalnih posebnosti [Pizza Napoletana (ZTP)]
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 509/2006 z dne 20. marca 2006 o zajamčenih tradicionalnih posebnostih kmetijskih proizvodov in živil (1) ter zlasti tretjega pododstavka člena 9(5) Uredbe,
ob upoštevanju naslednjega:
(1)
V skladu s prvim pododstavkom člena 8(2) Uredbe (ES) št. 509/2006 in členom 19(3) te uredbe je bila vloga Italije za registracijo imena „Pizza Napoletana“ objavljena v Uradnem listu Evropske unije (2).
(2)
Nemčija in Poljska sta v skladu s členom 9(1) Uredbe (ES) št. 509/2006 ugovarjali registraciji. Ta ugovora sta se na podlagi prvega pododstavka člena 9(3)(a) navedene uredbe štela za dopustna.
(3)
Izjava o ugovoru Nemčije se sklicuje predvsem na bojazen, da bi bila nemška pšenična moka v slabšem položaju, ker je na podlagi specifikacij dovoljena samo ena vrsta pšenične moke, razpoložljive v samo eni državi članici, in sicer v Italiji.
(4)
Izjava o ugovoru Poljske se sklicuje predvsem na dejstvo, da ime ni specifično samo po sebi in da vloga za registracijo, kakršna je objavljena, ne vsebuje ustreznih pojasnil.
(5)
Komisija je s pismom z dne 17. septembra 2008 zadevne države članice pozvala, naj se sporazumejo v skladu s svojimi notranjimi postopki.
(6)
Italija in Nemčija sta se v šestih mesecih sporazumeli in 24. februarja 2009 o tem uradno obvestili Komisijo. V skladu s tem dogovorom so bile odpravljene omejitve glede uporabe nekaterih vrst pšenične moke.
(7)
Ker se Italija in Poljska nista sporazumeli v predvidenem roku, mora Komisija sprejeti odločitev po postopku iz člena 18(2) Uredbe (ES) št. 509/2006.
(8)
V tem okviru in po ugovoru Poljske so bila pojasnila, ki dokazujejo, da je ime, za katerega se zahteva registracija, specifično samo po sebi, dodana specifikaciji.
(9)
Na podlagi teh elementov je treba torej ime „Pizza Napoletana“ vpisati v „register zajamčenih tradicionalnih posebnosti“. Za zaščito iz člena 13(2) Uredbe (ES) št. 509/2006 ni bilo zaprošeno.
(10)
Ukrepi, predvideni s to uredbo, so v skladu z mnenjem Stalnega odbora za zajamčene tradicionalne posebnosti -
SPREJELA NASLEDNJO UREDBO:
Člen 1
Ime iz Priloge I k tej uredbi se registrira.
Člen 2
Prečiščena različica specifikacij je v Prilogi II k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. februarja 2010

Labels: 3
7
18
17